CELEX: 62011CN0333
Language: fi
Date: 2011-06-30 00:00:00
Title: Asia C-333/11: Ennakkoratkaisupyyntö, jonka Hof van Cassatie van België (Belgia) on esittänyt 30.6.2011 — Koninklijke Federatie van Belgische Transporteurs en Logistiek Dienstverleners (Febetra) v. Belgian valtio

10.9.2011   
            
            
               FI
            
            
               Euroopan unionin virallinen lehti
            
            
               C 269/31
            
         Ennakkoratkaisupyyntö, jonka Hof van Cassatie van België (Belgia) on esittänyt 30.6.2011 — Koninklijke Federatie van Belgische Transporteurs en Logistiek Dienstverleners (Febetra) v. Belgian valtio
   (Asia C-333/11)
   2011/C 269/60
   Oikeudenkäyntikieli: hollanti
   
      Ennakkoratkaisua pyytänyt tuomioistuin
   
   Hof van Cassatie van België
   
      Pääasian asianosaiset
   
   
      Valittaja: Koninklijke Federatie van Belgische Transporteurs en Logistiek Dienstverleners (Febetra)
   
      Vastapuoli: Belgian valtio
   
      Ennakkoratkaisukysymykset
   
   
               1)
            
            
               Onko TIR-yleissopimuksen 37 artiklaa ja tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä 2.7.1993 annetun komission asetuksen (ETY) N:o 2454/93 (1) 454 artiklan 3 kohdan toista alakohtaa tulkittava siten, että jos viranomainen ei ole virantoimituksessa todennut, missä paikassa rikkomus tai säännönvastaisuus on tapahtunut, eikä takaaja on määräajan kuluessa toimittanut vastatodisteita, rikkomuksen tai säännönvastaisuuden katsotaan tapahtuneen siinä jäsenvaltiossa, jossa se todetaan, vaikka TIR-carnet’n vastaanottopaikan ja tavaroiden sinetöinnin perusteella on mahdollista ilman lisätutkimuksia päätellä, minkä yhteisön ulkorajalla sijaitsevan jäsenvaltion kautta tavarat tuotiin säännösten vastaisesti yhteisön alueelle?
            
         
               2)
            
            
               Jos vastaus ensimmäiseen kysymykseen on kieltävä, onko samoja artikloja, kun niitä tarkastellaan yhdessä valmisteveron alaisia tuotteita koskevasta yleisestä järjestelmästä sekä näiden tuotteiden hallussapidosta, liikkumisesta ja valvonnasta 25.2.1992 annetun neuvoston direktiivin (ETY) 92/12 (2) 6 artiklan 1 kohdan ja 7 artiklan 1 kohdan kanssa, tulkittava siten, että yhteisön ulkorajalla sijaitseva jäsenvaltio, jossa tavarat tuotiin säännösten vastaisesti yhteisön alueelle, on myös toimivaltainen perimään valmisteveron, jos tavarat on sillä välin viety toiseen jäsenvaltioon, jossa ne on havaittu, takavarikoitu ja julistettu valtiolle menetetyiksi?
            
         
      (1)  EYVL L 253, s. 1.
   
      (2)  EYVL L 76, s. 1.